[bookmark: _Hlk13057494][bookmark: _Hlk13057556]ŠKOLA ZA TRGOVINU I MODNI DIZAJN RIJEKA
STANE VONČINE 1A
HR – 51000 RIJEKA

KLASA: 112-01/26-01/6
URBROJ: 2170-60-01-26-1
Rijeka, 1.10.2026. godine

Na temelju članka 99. stavka 11 Zakona o odgoju i obrazovanju u osnovnoj i srednjoj školi (NN br. 87/08, 86/09, 92/10, 105/10, 90/11, 16/12, 86/12, 126/12, 94/13, 152/14, 7/17, 68/18, 98/19, 64/20, 151/22, 155/23, 156/23), članka 21. i 23. Zakona o osobnoj asistenciji (NN br. 71/23,154/25, 157/25), te Pravilnika o pomoćnicima u nastavi i stručnim komunikacijkim posrednicima (nn br 85/24), Škola za trgovinu i modni dizajn Rijeka, Rijeka, Stane Vončine 1A, raspisuje

			                          NATJEČAJ
		                            za popunu radnih mjesta

				
1. POMOĆNIK / POMOĆNICA U NASTAVI 

1 izvršitelj/ica, određeno, nepuno radno vrijeme, 31-37 sati ukupnog tjednog radnog vremena (provedba modularne nastave), za školsku godinu 2026./2027., uz uvjet probnog rada od 3 mjeseca 

Mjesto rada: Škola za trgovinu i modni dizajn Rijeka, Rijeka, Stane Vončine 1A (sjedište poslodavca). Poslodavac može ugovoriti rad na izdvojenom mjestu rada – rad od kuće / rad u asistenciji kod drugog poslodavca (stručna praksa).   

Uvjeti:
Sukladno čl. 21. i 23. Zakona o osobnoj asistenciji (NN 71/23, 154/25, 157/25) pomoćnik u nastavi mora biti punoljetna zdravstveno sposobna osoba koja ima završen program obrazovanja odraslih (osposobljavanja) za pomoćnika u nastavi i najmanje razinu obrazovanja 4.2 HKO-a (najmanje četverogodišnja srednja škola).
Iznimno od stavka 1. ovoga članka, pomoćnik u nastavi može biti osoba koja ne ispunjava uvjet završenog programa obrazovanja odraslih (osposobljavanja) za pomoćnika u nastavi iz stavka 1. ovoga članka ako je do dana stupanja na snagu ovoga Zakona završila edukaciju za pomoćnika u nastavi u trajanju od najmanje 20 sati i ispunjava ostale uvjete za pomoćnika u nastavi propisane ovim Zakonom.
Iznimno od stavka 1. ovoga članka, pomoćnik u nastavi može biti osoba koja ne ispunjava uvjet završene najmanje razine obrazovanja 4.2 HKO-a iz stavka 1. ovoga članka, ali ispunjava uvjet završenu najmanje razinu obrazovanja 4.1 HKO-a i ima završen program obrazovanja odraslih (osposobljavanja) za pomoćnika u nastavi, ako na području osnivača odgojno-obrazovne ustanove nije moguće zaposliti pomoćnika u nastavi, a to nije u suprotnosti s interesima učenika s teškoćama u razvoju.

Zapreke za zasnivanje radnog odnosa:
Sukladno čl. 23. st. 1. Zakona o osobnoj asistenciji (NN 71/23, 154/25, 157/25) i članku 106. Zakona o odgoju i obrazovanju u osnovnim i srednjim školama (NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 68/18, 98/19, 64/20, 151/22 i 156/23) protiv osobe nije pokrenut kazneni postupak i nije pravomoćno osuđena za neko od kaznenih djela ili prekršaja iz gore navedenih članaka.
Pomoćnik u nastavi ne smije biti roditelj/skrbnik niti drugi član uže obitelji učenika kojem/kojima se pruža potpora.

Uz pisanu i vlastoručno potpisanu prijavu kandidati su obvezni priložiti:
1. životopis 
2. dokaz o odgovarajućem stupnju obrazovanja (preslika diplome ili potvrda o stečenoj stručnoj spremi) 
3. dokaz o državljanstvu 
4. potvrdu o završenom programu edukacije odraslih odnosno edukacije za pomoćnika u nastavi 
5. uvjerenje da nije pod istragom i da se protiv kandidata/kinje ne vodi kazneni postupak glede zapreka za zasnivanje radnog odnosa (ne starije od dana objave natječaja) 
6. dokaz da kandidatu/kinji nije pravomoćno izrečena prekršajno pravna sankcija za nasilje u obitelji 
7. elektronički zapis ili potvrdu o podacima evidentiranim u matičnoj evidenciji Hrvatskog zavoda za mirovinsko osiguranje 
Sve isprave prilažu se u neovjerenoj preslici, a po potrebi će se od kandidata zatražiti na uvid izvornik ili ovjerena preslika.

Osoba koja se poziva na pravo prednosti pri zapošljavanju sukladno članku 102. Zakona o hrvatskim braniteljima iz Domovinskog rata i članovima njihovih obitelji (NN br. 121/17, 98/19 i 84/21), članku 48. stavku 1.-3. Zakona o civilnim stradalnicima iz Domovinskog rata  (NN broj: 84/21), članku 48. f Zakona o zaštiti vojnih i civilnih invalida rata (NN broj: 33/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19), članku 9. Zakona o profesionalnoj rehabilitaciji i zapošljavanju osoba s invaliditetom (NN broj 157/13, 152/14, 39/18 i 32/20) dužna je u prijavi na javni natječaj pozvati se na to pravo i uz prijavu priložiti svu propisanu dokumentaciju prema posebnom zakonu, a ima prednost u odnosu na ostale kandidate samo pod jednakim uvjetima.

Osoba koja se poziva na pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji, uz prijavu na natječaj dužna je priložiti sve dokaze o ispunjavanju uvjeta iz natječaja i ovisno o kategoriji u koju ulazi sve potrebne dokaze (članak 103. stavak 1. Zakona) dostupne na poveznici Ministarstva hrvatskih branitelja:
https://branitelji.gov.hr/UserDocsImages/NG/12%20Prosinac/Zapo%C5%A1ljavanje/POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf 
 
Osoba koja se poziva na pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata uz prijavu na natječaj dužna je priložiti sve dokaze o ispunjavanju uvjeta iz natječaja te priložiti dokaze o ispunjavanju uvjeta za ostvarivanje prava prednosti pri zapošljavanju (članak 49. stavak 1. Zakona) dostupne na poveznici Ministarstva hrvatskih branitelja:
https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf 

Kandidati / kandidatkinje koji ostvaruju pravo prednosti pri zapošljavanju na temelju članka 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13, 152/14, 39/18 i 32/20) dokazuju to odgovarajućom javnom ispravom o invaliditetu na temelju koje se osoba može upisati u očevidnik zaposlenih osoba s invaliditetom, te dokaz iz kojeg je vidljivo na koji je način prestao radni odnos kod posljednjeg poslodavca (rješenje, ugovor, sporazum i sl.).

Za kandidate prijavljene na natječaj koji ispunjavaju uvjete natječaja, te čije su prijave pravodobne i potpune, provest će se razgovor s kandidatom (intervju).

Povjerenstvo za vrednovanje kandidata u razgovoru s kandidatom (intervju) utvrđuje znanja, sposobnosti, interesa i motivacije kandidata bitnih za obavljanje poslova radnog mjesta.

Poziv kandidatima na razgovor (intervju) s Povjerenstvom te vrijeme i mjesto održavanja razgovora objavit će se na mrežnoj stranici škole:– https://ss-tmd-ri.skole.hr/natjecaji/ .

Ako kandidat ne pristupi vrednovanju smatrat će se da je odustao odnosno povukao prijavu na natječaj.

Kandidati prijavom na natječaj daju privolu na obradu osobnih podataka navedenih u svim dostavljenim prilozima odnosno ispravama za potrebe provedbe natječajnog postupka. 

Rok za prijavu na natječaj je od 1.10.2026. do 9.10.2026. godine. 

Prijavu na natječaj potrebno je vlastoručno potpisati.
 
Kandidatom prijavljenim na natječaj smatra se samo osoba koja ispunjava formalne uvjete iz natječaja i koja podnese vlastoručno potpisanu, pravodobnu i potpunu prijavu. 

[bookmark: _Hlk194337598]Prijave se podnose neposredno ili poštom na adresu: Škola za trgovinu i modni dizajn Rijeka, Rijeka, Stane Vončine 1A, s naznakom ˝Za natječaj – Pomoćnik u nastavi˝.

Nepotpune i nepravodobne prijave neće se razmatrati. 

Na natječaj se, pod jednakim uvjetima, mogu prijaviti osobe oba spola.

Kandidati će biti obaviješteni o rezultatima natječaja putem mrežne stranice Škole u roku od 15 dana od dana sklapanja ugovora s odabranim kandidatom.

Ravnateljica


							     Antonija Bukša, dipl. oec.
												
